《梅花百咏 其三十 优游》
明代·李江

浅色深容淡欲流，山光水色玉壶秋。人来人往路千里，我弄我吟帘半钩。

香逐月魂游阆苑，春随风片落罗浮。无中此影须寻有，溅齿留酸更点头。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。